Studiu: O treime dintre români și-ar păstra economiile într-un plic, în șifonier.
O treime dintre români și-ar păstra economiile într-un plic, în șifonier. Doar 8% dintre cei care au raspuns au menționat că ar alege să investească într-o asigurare de viață. Doar 4% dintre români ar investi la bursă prin intermediul unui broker.
Pandemia ne-a schimbat modul în care economisim banii. Un sondaj realizat de Reveal Marketing Research arată că o treime dintre români și-ar păstra economiile într-un plic, în șifonier.Asta se întâmplă în contextul în care criza Covid-19 ne pune la încercare situația economică, în toate industriile. Așa că fiecare dintre noi suntem nevoiți să ne gândim de două ori înainte să ne cheltuim banii.Cum economisesc româniiJumătate dintre români susțin că dacă ar reuși să economisească trimestrial câte 350 lei i-ar depune într-un cont bancar.32% dintre respondenți au declarat că ar prefera să păstreze banii economisiți într-un plic în șifonier.Doar 8% dintre cei care au raspuns au menționat că ar alege să investească într-o asigurare de viață.Doar 4% dintre români ar investi la bursă prin intermediul unui broker.Românii își pun încrederea în bănciConform datelor, în mediul urban și mediul rural, preferința pentru păstrarea banilor la bancă este prima opțiune a românilor atunci când vine vorba de economisire – 49% dintre cei din urban și 51% dintre cei din rural au optat pentru această variantă.Bursa nu e soluțiaProcentele sunt scăzute în ceea ce privește tendința românilor de a investi la bursă cu ajutorul unui broker.Din totalul eșantionului, doar 4% dintre români ar alege acest tip de gestionare a economiilor. Comparativ cu restul segmentelor, persoanele mature fără partener se arata mai interesațte de acțiunile la bursă – 8% dintre ei au selectat această opțiune.Totuși, procentele sunt foarte mici, iar românii nu se arată deschiși la a investi banii economisiți la bursă.